Kristiansand Janitsjar

Kristiansand Janitsjar er et musikkorps med medlemmer fra 16 år til over pensjonsalder. Med over 50 medlemmer de siste årene er korpset sannsynligvis Sørlandets største janitsjarorkester.

Det er øvelser for korpset hver onsdag kveld i Frelsesarmeens bygg i Marvika, Kristiansand.

Korpset har vanligvis 4–5 større konserter i løpet av året og ledes musikalsk i dag av dirigent Rune Hansen.

Korpsets repertoar er variert, og omfatter musikaler, popmusikk, klassiske stykker, spesialskrevne stykker for janitsjarorkester og marsjer.

Historikk 
Kristiansand Janitsjar ble stiftet 1. januar 1990 etter en sammenslåing av Kristiansand Ungdomskorps og Sørlandsbanken Janitsjar (tidligere Falconbridge Musikkorps).

Deltakelse i NM Janitsjar 
Kristiansand Janitsjar har deltatt i NM i janitsjar fire ganger. NM var avlyst i 2020 og 2021 på grunn av koronapandemien.

 2018: 7. divisjon 1. plass, 96 poeng, repertoar: Music for a Festival av Philip Sparke
 2019: 6. divisjon 1. plass, 95 poeng, repertoar: Tanczi av Jan van der Roost
 2022: 5. divisjon 2. plass, 91 poeng, repertoar: The Adventures of Baron Munchausen av Bert Appermont
 2023: 5. divisjon 2. plass, 92 poeng, repertoar: Cane River Murals av Martin Ellerby

Referanser

Eksterne lenker 

 Kristiansand Janitsjar Hjemmeside
 Kristiansand Janitsjar på Facebook
 Kristiansand Janitsjar på YouTube

Kultur i Kristiansand
Norske musikkorps